recursal/SuperWikiNEXT-32B huggingface dataset:
**Brannvern** er virksomhet som dels skal hindre at brann oppstår, og om dette ikke lykkes, skal søke å begrense skade på liv og eiendom mest mulig.

Norge
-----

Direktoratet for samfunnssikkerhet og beredskap (DSB) i Tønsberg har det overordnede ansvar for brannsikkerhet i Norge. Kommunene har ansvar for slukkingsberedskap, dvs. brannvesen, samt forebyggende arbeid rettet mot eiere og brukere av bygninger og andre brannobjekter. Eiere og brukere har det endelige ansvar for brannvernet, slik at brannsikkerheten er tilfredsstillende. 

Tall fra DSB viser at elektrisitet og åpen ild er de største årsakene til bygningsbranner. Elsikkerhet og forhold rundt bruk av åpen ild er derfor svært viktige faktorer i arbeid med brannvern.

Brannvern er regulert ved lov og forskrifter.

Se også
-------

* Brannsikring, forebyggende tiltak for redusere sannsynligheten for brann og ødeleggelser ved brann

Eksterne lenker
---------------

* brannvernforeningen.no - Uavhengig stiftelse som arbeider for at liv, helse og verdier ikke skal gå tapt i brann.
* Elsikkerhetsportalen.no – Fullstendig oversikt over regelverk, råd og informasjon om elsikkerhet

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data) **·** NDL **·** BBC Things
 |
**Tilbury** er en havneby ved nordbredden av Themsen i Essex i England. Den ligger ved et sted hvor elven snevres brått inn til omkring 740 meters bredde. Byen har en dypvannshavn som er en av de tre største havner i Storbritannia. Tidligere var fergen mellom Tilbury og Gravesend på den andre siden av elven en viktig krysningsmåte. I henhold til folketellingen i 2011 var det 12 450 innbyggere i byen.

Historie
--------

På grunn av byens strategiske betydning ble det anlagt flere fort der, som utgjorde en viktig del av forsvaret av London. Det eldste ble anlagt i 1539 av Henrik VIII. Senere plasserte dronning Elizabeth I sin hovedstyrke der, hvilket var en strategisk blunder; Den spanske armadas beste landgangsted var i Kent, og de engelske styrkene ville ikke ha klart å krysse elven i tide til å forhindre dem i å ta London dersom armadaen hadde nådd fram.

3,8 kilometer øst for Tilbury ligger 1800-tallsbefestningen Coalhouse Fort, som var av strategisk betydning under første verdenskrig og andre verdenskrig.

Referanser
----------

1. ↑  All UK Towns & Cities in Population Order (2011 Census)

Eksterne lenker
---------------

* (en) Tilbury – kategori av bilder, video eller lyd på Commons Rediger på Wikidata
* Port of Tilbury
* Tilbury hos Google Maps

|  |  |
| --- | --- |
| Oppslagsverk/autoritetsdata | Encyclopædia Britannica **·** Vision of Britain **·** VIAF **·** LCCN **·** GeoNames **·** BBC Things **·** MusicBrainz
 |
***After Many Years*** er en amerikansk stum kort dramafilm fra 1908 regissert av D. W. Griffith. En kopi av filmen er lagret i filmarkivet i Library of Congress. Filmen er en adapsjon av Enoch Arden.

Handling
--------

Den korte filmen handler om en kjærlighetstrekant hvor en ung dame finner ut at hun er forelsket i sin kjærestes bestevenn etter at hennes elsker dør til sjøs. Fartøyet hennes elskede hadde reist med havner i en forferdelig storm i Stillehavet, og det blir påstått at alle skal ha druknet, Men det viser seg etter hvert at sjømannen hadde havnet på en øde øy i Vesthavet.

Der blir han værende i syv år før et annet passerende skip endelig kommer til hans unnsetning. Men når han dukker opp hjemme uanmeldt, oppdager han sin kone og bestevennen hans sammen. Han tror umiddelbart at han for lengst har blitt glemt, og at plassen hans i den lille familien hans har blitt tatt over av den tidligere bestevennen hans.

Medvirkende
-----------

* Charles Inslee som John Davis
* Florence Lawrence som Mrs. John Davis
* Harry Solter som Tom Foster
* Gladys Egan som The Davis' datter
* Linda Arvidson
* Edward Dillon
* George Gebhardt som seiler
* Arthur V. Johnson som medlem av redningsgruppen
* Herbert Prior
* Mack Sennett som seiler/medlem av redningsgruppen

Se også
-------

* Filmåret 1908
* D. W. Griffiths filmografi

Referanser
----------

1. ↑  «Progressive Silent Film List: After Many Years». *Silent Era* **(engelsk)**. Besøkt 25. april 2019.

Eksterne lenker
---------------

(en) *After Many Years* på Internet Movie Database Rediger på Wikidata

* (en) *After Many Years* på American Film Institute Rediger på Wikidata
* (en) *After Many Years* på Silent Era Rediger på Wikidata
***Skandalen i Hadleyburg og andre historier*** (engelsk *The Man That Corrupted Hadleyburg and Other Stories and Sketches*) er en novellesamling av den amerikanske forfatteren Mark Twain. Samlingen består av tolv noveller, der novellen «Skandalen i Hadleyburg» er den mest kjente novellen. Samlingen stammer fra hans mørkeperiode, som startet rundt begynnelsen av 1890-årene og som varte til hans død i 1910.

Handling
--------

«*Skandalen i Hadleyburg og andre historier*» består av tolv noveller som viser mange ulike sider fra Mark Twains forfatterskap og alle har det lune humoristiske og moralske preget som han er kjent for. «*Skandalen i Hadleyburg*» handler om byen Hadleyburg som er kjent for sin ærlighetssider. Så en dag, uten at byen vet det, fornærmer de en besøkende mann som sverger hevn og kommer med den perfekte hevnen som fører til at byens stolte sider ble satt på prøve. «*Salig Benjamin Franklin*» handler om Benjamin Franklins hevn på amerikanske rampegutter. «*En krønike fra middelalderen*» er en parodi som skildrer ulike sider ved middelalderen. «*Rogers*» er en parodi som skildrer britisk kultur. «*En handelsreisende*» handler om en samlers forbannelse. «*Mark Twains selvbiografi*» handler om Mark Twains utrolige slektshistorie. «*Den store oksekjøtt-kontrakten*» er en vandrehistorie om en stor forsyning av oksekjøtt som skaper mer problemer enn den er nyttig. «*Den berømte hoppende frosk fra Calaveras*» handler om en storvedders forbannelse. «*Eskimøens tragedie*» handler om eldre kulturs forbannelse når moderne redskaper trenger på. «*Kannibalisme på jernbanen*» handler om hvordan hvem som helst kan bli kannibaler. «*Blücher*» handler om hvordan man ser på livet hvis noe går mot deg eller du ser en som har det verre. «*Et brev til dronningen av England*» handler om et brev Twain skriver til dronningen av England.

I Norge
-------

I Norge ble samlingen første gang gitt ut i 1947 på Jacob Dybwads forlag i Jacob Dybwads oversettelse og illustrert av Chrix Dahl. Novellesamlingen har etter 1947 ikke blitt gitt ut igjen i sin helhet, men enkelte av novellene finnes i utvalget «Kannibalisme på toget og andre fortellinger» som er utgitt av Kagge Forlag i Olav Angells oversettelse.

Noveller
--------

* «Skandalen i Hadleyburg»
* «Salig Benjamin Frankli»n
* «En krønike fra middelalderen»
* «Rogers»
* «En handelsreisende»
* «Mark Twains selvbiografi»
* «Den store oksekjøtt-kontrakten»
* «Den berømte hoppende frosk fra Calaveras»
* «Eskimøens tragedie»
* «Kannibalisme på jernbanen»
* «Blücher»
* «Et brev til dronningen av England»

Illustrerte utgaver
-------------------

* 1947 – *Skandalen i Hadleyburg og andre historier*, oversatt av Jacob Dybwad og illustrert av Chrix Dahl. Jacob Dybwads forlag.

Filmer
------

* Ralph Rosenblum: *The Man That Corrupted Hadleyburg* (1980).
* Robert Chenault: *Notorious Jumping Frog of Calaveras County* (1981).

Portal: Litteratur
Vestre Landsrets bygninger i Viborg
Vestre Landsret bygning fra 2014
**Vestre Landsret** er appellinstans for Jylland når det gjelder byrettene og er dessuten førsteinstans i enkelte tilfeller. Vestre Landsrets hovedsete er plassert i Viborg og retten består av en president og 38 landsdommere.

Vestre Landsret ble opprettet i 1919 da den avløste *Landsoverretten for Nørrejylland*. I forbindelse med opprettelsen ble rettens hovedbygning i Viborg oppført og tatt i bruk i januar 1920. Hovedbygningen ligger på Stænderpladsen i Viborg og er tegnet av arkitekten Christoffer Varming. Foran hovedindgangen til Vestre Landsret står en byste av juristen Anders Sandøe Ørsted. Midt på Stænderpladsen står statuen *Retfærdigheden*, utført av billedhuggeren Anker Hoffmann. På Stænderpladsen finner man enda et minnesmerke med tilknytning til Vestre Landsret, nemlig minnestenen for *Jyske Lov,* reist i forbindelse med 700-årsjubileet for lovens ikrafttredelse i 1241.

Som institusjon er Vestre Landsret landets eldste med forbindelse til Gorm den gamles tid. Viborg menes å ha vært såkalt rettsstad i mer enn 1450 år.

Se også
-------

* Østre Landsret
* Højesteret
* Viborg landsting

Eksterne lenker
---------------

* Vestre Landsrets hjemmeside


| * v
* d
* r
Danmarks domstoler |
| --- |
| Højesteret **·** Den Særlige Klageret **·** Vestre Landsret **·** Østre Landsret **·** Byrettene **·** Sø- og Handelsretten **·** Tinglysningsretten | Danmarks flagg |

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi
 |
**Waldemar (Vladimir Karlovitsj) Rosenberger** (på russisk Владимир Карлович Розенбергер), (født 1848 eller 1849, død 1918) var en russisk ingeniør fra St. Petersburg og interlingvist, best kjent som hovedansvarlig for det internasjonale hjelpespråket Idiom Neutral.

Rosenberger var opprinnelig volapükist, rekruttert av Volapüks viktigste internasjonale propagandist og organisator Auguste Kerckhoffs, og medlem av Kadem Valemik Volapüka som ble valgt på den 2. inernasjonale Volapük-kongressen i 1887. Ved splittelsen av den internasjonale Volapük-bevegelsen i 1890 fulgte han Kerckhoffs fløy. I 1892 ble han valgt til leder av Volapük-akademiet. I denne perioden brøt Volapük-bevegelsen sammen. Under ledelse av Rosenberger gikk akademiet over til å bli en gruppe som arbeidet for et nytt internasjonalt hjelpespråk som var enklere å forstå, lære og bruke enn Volapük.

I 1898 skiftet akademiet navn til Akademi Internasional de Lingu Universal, og i 1902 publserte det sitt nye språk Idiom Neutral. Idiom Neutral fikk mye oppmerksomhet og god kritikk, men lite oppslutning. Rosenberger ga ut et tidsskrift på språket, *Progres*. I 1907 arbeidet Rosenberger sammen med Edgar von Wahl på en reform av Idiom Neutral i *naturalistisk og nylatinsk* retning. Etter dette ser han ikke ut til å ha spilt noen rolle i den internasjonale hjelpespråk-bevegelsen.

Se også
-------

* Naturalistisk planspråk
* Nylatinsk planspråk

Referanser
----------

1. 1 2   books.google.fr, besøkt 17. november 2020[Hentet fra Wikidata]

|  |  |
| --- | --- |
| Oppslagsverk/autoritetsdata | VIAF **·** GND
 |
***En fiende å dø for*** er en svensk-tysk-norsk historisk thriller fra 2012 regissert og skrevet av svenske Peter Dalle. Norske Sven Nordin spiller rollen som kaptein på ekspedisjonsskipet.

Handling
--------

Historien begynner i løpet av høsten 1939, når den tyske regjeringen lanserer en polar-ekspedisjon, som består av representanter fra en rekke nasjoner. Denne internasjonale samlingen av forskere som, like før andre verdenskrig, reiser på ekspedisjon til Svalbard for å lete etter bevis på at Alfred Wegeners Pangaea-teori fra 1912 er riktig. Gruppen blir ledet av geologen Friedrich Mann, og hans assistent Leni Röhm. Tre andre forskere fra England og Sverige skal også delta, sammen med en norsk kaptein og et russisk mannskap om bord på skipet de skal seile med.

Når verdenskrigen bryter løs, er ekspedisjonsmedlemmene tvunget til å velge side i krigen, selv de nøytrale svenskene. Men stemningen på skipet begynner snart å endre seg mer og mer, på grunn av den politiske situasjonen i verden. Når forskeren Friedrich mottar ordre direkte fra Berlin om å ta over kommandoen på skipet, og gripe inn i de væpnede konfliktene i Polhavet med dynamitt som blir lagret om bord, eskalerer situasjonen ytterligere.

Rolleliste (i utvalg)
---------------------

* Tom Burke – Terrence
* Allan Corduner– Martin
* Jeanette Hain – Leni
* Sven Nordin – Kaptein
* Axel Prahl – Friedrich
* Richard Ulfsäter – Gustav

Eksterne lenker
---------------

* (en) *En fiende å dø for* på Internet Movie Database Rediger på Wikidata

* (no) *En fiende å dø for* hos Filmfront Rediger på Wikidata

* (sv) *En fiende å dø for* i Svensk Filmdatabas Rediger på Wikidata

* (en) *En fiende å dø for* på AllMovie Rediger på Wikidata

* (nl) *En fiende å dø for* på MovieMeter Rediger på Wikidata

* (de) *En fiende å dø for* på filmportal.de Rediger på Wikidata

* (en) *En fiende å dø for* på Turner Classic Movies Rediger på Wikidata

* (en) *En fiende å dø for* på Rotten Tomatoes Rediger på Wikidata
* Filmweb:En fiende å dø for
* Filmanmeldelse fra NRK
**Fetești** er en by i Ialomiţa fylke i Romania med en befolkning på ca. 30 217 personer, noe som gjør den til den nest største byen i fylket etter Slobozia. Byen ligger på Bărăgansletten langs løpet av Donau som kalles Borceaarmen.

En jernbanebro over Donau ble åpnet i 1895 som *Kong Carol I bro* etter det daværende statsoverhodet i Romania. Broen ble senere omdøpt til *Anghel Salignybroen* etter broens arkitekt. Ny jernbane- og bilbro ble i 1980 åpnet sør for den gamle broen.

Historie
--------

Fetești blir første gang nevnt i 1528 i et dokument utgitt av Radu de la Afumați, daværende hersker over Valakia. I 1868 blir Fetești *comună* i 1868, by i 1934 og *municipiu* i 1995. Fetești har utviklet seg til et viktig trafikknutepunkt og indiustrisenter i Romania.

Demografi
---------

|  |  |  |  |  |  |
| --- | --- | --- | --- | --- | --- |
| År | 1966 | 1977 | 2002 | 2007 | 2011 |
| Befolkning | 21412 | 27491 | 34076 | 34579 | 30217 |

Kommuneinndeling
----------------

Fetești består av fire bydeler: Fetești-Oraș, Fetești-Gară, Buliga og Vlașca. Bydelen Fetești-Gară regnes med sine ca 20 000 innbyggere som byens sentrum.

Utdanning
---------

Fetești har 7 grunnskoler og 3 videregående skoler. De videregående skolene er Carol I gymnasium, en jernbaneskole og en skole for yrker i matvareindustrien.

Referanser
----------

1. ↑   *2021 Romanian census*, Romanias statistikkbyrå, Wikidata Q106566382,

Eksterne lenker
---------------

* Offisielt nettsted Rediger på Wikidata

* (en) Fetești – kategori av bilder, video eller lyd på Commons Rediger på Wikidata
* Folketelling 2011

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** GeoNames
 |
Et minnesmerke på Jar hedrer Jon Vislie, Joar Olsen, Øyvinn Øi og andre.
**Jon Asbjørn Vislie** (1896–1945) var en norsk jurist og motstandsmann under andre verdenskrig som ble henrettet av den tyske okkupasjonsmakten på Akershus festning som represalier etter likvideringen av politigeneral Karl Marthinsen.

Han var født i Kristiania og var utdannet jurist og var advokat med møterett for Høyesterett.

Under okkupasjonen av Norge var ble Vislie en økonomisk støttespiller til motstandsbevegelsen. Han hjalp også flyktninger. Da politigeneral Karl Marthinsen ble likvidert av motstandsbevegelsen 8. februar 1945, ble Vislie arrestert sammen med 33 andre, inkludert Kaare Sundby, Haakon Sæthre og Carl Ferdinand Gjerdrum. Vislie ble dømt umiddelbart og skutt på retterstedet på Akershus festning 9. februar 1945. Kroppen hans ble senket i Oslofjorden.

Referanser
----------

1. 1 2 3  Ording, Arne (1951). *Våre falne 1939-1945*. 4. Oslo: Grøndahl. s. 489.
2. ↑  Ringdal, Nils Johan (1995). «Marthinsen, Karl A». I Dahl, Hans Fredrik. *Norsk krigsleksikon 1940-45*. Oslo: Cappelen.

  


|  |  |
| --- | --- |
| Oppslagsverk/autoritetsdata | Prabook **·** Historisk befolkningsregister **·** VIAF **·** Fangeregisteret **·** Våre falne

 |

Portal: Andre verdenskrig
Bygningen til Statsrådet i DDR.
**Statsråd** er en betegnelse som brukes i skandinaviske land om møter der landets regjering samles for å fatte offisielle beslutninger, om den samlede regjering, og/eller som en embetsmannstittel for de enkelte medlemmer i regjeringen. Som navn på organet er statsråd på norsk nøytrum («et statsråd», «statsrådet»), mens som tittel for medlemmene av statsrådet er ordet maskulinum («en statsråd», «statsråden»).

I Norge brukes betegnelsen om møtene der regjeringen samles hver fredag under Kongens ledelse. Betegnelsen brukes dessuten om det samlede kollegium av regjeringsmedlemmer, og som en embedsmannstittel av dets medlemmer (med unntak av stats- og utenriksministeren). Også i Danmark møtes regjeringen i statsråd under monarkens ledelse, og betegnelsen brukes videre om kollegiet av regjeringsmedlemmer som helhet, men ikke som en embedsmannstittel for dets medlemmer. I Sverige gikk en i 1974 bort fra å holde møtene under monarkens ledelse, og statsråd betegner der kun selve møtene der regjeringen samles for å fatte offisielle beslutninger. I Finland er derimot statsråd kun en tittel for regjeringens medlemmer og regjeringen som helhet, ikke dens møter.

I en del andre land benyttes betegnelsen *statsråd* om en engere del av regjeringen, også kalt kabinett.

I Norge
-------

Utdypende artikkel: Norges statsråd

Da prins Christian Frederik tiltrådte som norsk regent, oppnevnte han 2. mars 1814 et regjeringsråd. Det ble dannet etter mønster av det danske geheimestatsrådet av 1784, og hadde bare rådgivende myndighet. Grunnloven av 17. mai 1814 fastsatte (§ 12) at regjeringsrådet skulle betegnes som *kongeriket Norges statsråd*. Dette ble stadfestet ved kongelig resolusjon av 19. mai 1814. Etter dette skiftet også medlemmene tittel fra *regjeringsråd* til *statsråd*.

Ved oppnevning av regjeringer er det nå praksis at statsminister og utenriksminister oppnevnes som sådan, mens de øvrige medlemmene oppnevnes som *statsråder*. I eget vedtak fordeles så departementer og ansvarsområder på statsrådene.

Regjeringens offisielle beslutningsmøter, normalt under Kongens ledelse, betegnes som statsrådsmøter, kortform *statsråd*. Beslutningene betegnes som kongelige resolusjoner, fattet av *Kongen i statsråd* – det vil si av Kongen i et møte i Statsrådet.

Se også
-------

* Kongen i statsråd
* Gehejmekonseil
* Kabinett
* Danmarks statsråd
* Sveriges statsråd

Eksterne lenker
---------------

* (no) Statsråd i Store norske leksikon
**Ticketmaster** er et selskap som selger billetter hovedsakelig til kultur- og sportsarrangementer. Selskapet ble etablert i 1976 og er det største i verden av sitt slag.[]

Billettservice AS er eid av Ticketmaster og tar seg av driften i Norge.

Billettservice
--------------

Billettservice AS er et norsk billetteringsselskap som eies av Ticketmaster som igjen eies av Live Nation Entertainment. Selskapet formidler årlig mer enn 5 millioner billetter og tjenestene kjøpes av festivaler, teatre, idrettsklubber, konsertlokaler, orkestre, promotorer, kulturhus m.m. Selskapet tilbyr billettsystemer, distribusjonsløsninger og markedsføringstjenester. Billettservice har hovedkontor i Oslo og callsenter i Mo i Rana. 

### Historie

Selskapet har sitt utspring fra Oslo Nye Teaters billettsystem på 1970-tallet og var da kommunalt eiet. Selskapet Ticketmaster Norge A/S (TM) ble etablert i 1977 med Oslo Nye Teater A/S som eneaksjonær. Kulturutvalget gjorde den 30. juni 1977 vedtak om å innkjøpe et billettsystem utviklet av det amerikanske selskapet Ticketmaster. I 1979 besluttet formannskapet i Oslo kommune å overta Ticketmaster Norge A/S.

I 1987 ble selskapet solgt til Posten som sørget for etableringen av landsdekkende distribusjon og callsenter. Flere selskaper, blant annet Statoil og Narvesen, har sammen med Posten vært inne på eiersiden frem til 2001 da selskapet ble kjøpt av amerikanske Ticketmaster.

Referanser
----------

1. 1 2 3  «Ticketmaster Norge A/S». *Rapport fra formannskapets tilsynsutvalg*. Oslo kommune. 1991.

Eksterne lenker
---------------

* Offisielt nettsted Rediger på Wikidata
* Billettservice

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Dürnstein** er en by i den østerrikske delstaten Niederösterreich i landkretsen (Bezirk) Krems-Land.

Geografi
--------

Dürnstein ligger ved Donau i Wachau. Kommunen (Gemeinde) dekker 16,81 kvadratkilometer, hvorav 59,61 % er skog.

Historie
--------

Fra 1192 til 1193 ble den engelske kong Richard Løvehjerte holdt fanget i den daværende Burg Dürnstein, som lå rett ovenfor byen. I 1645 ble borgen sprengt av den svenske general Lennart Torstenson og er i dag kun ruiner.

Klosteret Stift Dürnstein som gjenkjennes ved det blå kirketårnet nede ved elven, ble grunnlagt i 1410 og omformet til barokkstil i det 18. århundre.

Dürnstein ble første gang nevnt som by i 1347. Fra 2000 er byen som en del av kulturlandskapet Wachau, listet av UNESCO som en del av verdensarven. Til Wachau regnes strekningen langs Donau fra Melk (by) til Krems.

* Burg Dürnstein- ruineneBurg Dürnstein- ruinene
* Klosteret Stift DürnsteinKlosteret Stift Dürnstein

Referanser
----------

1. ↑  «Einwohnerzahl 1.1.2018 nach Gemeinden mit Status, Gebietsstand 1.1.2018». Statistik Austria. Besøkt 9. mars 2019.
2. ↑  «Gedächtnis des Landes - Orte: Dürnstein». *gedaechtnisdeslandes.at*. Besøkt 16. august 2019.

Eksterne lenker
---------------

* Offisielt nettsted Rediger på Wikidata

* (en) Dürnstein – kategori av bilder, video eller lyd på Commons Rediger på Wikidata

* (en) Dürnstein – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** NKC **·** GeoNames
 |
Østre Landsrets østvendte fasade ut mot Bredgade
**Østre Landsret** er appellinstans for Øst-Danmark når det gjelder byrettene. Med Øst-Danmark forstås Fyn, Sjælland og Bornholm med omkringliggende øyer. I tillegg til dette fungerer Østre Landsret som appellinstans for Retten på Færøerne og for Grønlands Landsret. Avgjørelser fra Sø- og Handelsrettens skifterettsavdeling ankes likeledes til Østre Landsret. Byrettene kan i konkrete sivile saker etter partenes anmodning henvise en sak til landsrettene dersom saken er av prinsipiell karakter.

Østre Landsret har adresse i Bredgade 59 i København. Rettens lokaler er plassert i Bredgade 59 og 42 samt i Fredericiagade 26.

Domstolen ble opprettet i 1919 samtidig med Vestre Landsret som avløser for Den kongelige Landsoverret samt Hof- og Stadsret. Ved opprettelsen ble Østre Landsret plassert i den nåværende hovedbygningen i Bredgade.

Bygningen i Bredgade var opprinnelig oppført som operahus, men fungerte kun som det i perioden 1702–1708. I perioden 1720–1884 fungerte bygningene som kaserne og sjøakademi.

Bygningen ble restaurert i 1768 av arkitekt C.F. Harsdorff. I 1884 brant Christiansborg og Rigsdagen flyttet inn i lokalene i Bredgade. I 1918 flyttet Rigsdagen ut igjen og bygningen ble benyttet som nødlasarett under spanskesyken. Fra 1919 har Østre Landsret benyttet bygningen.

Se også
-------

* Vestre Landsret
* Højesteret

Eksterne lenker
---------------

* Østre Landsrets hjemmeside


| * v
* d
* r
Danmarks domstoler |
| --- |
| Højesteret **·** Den Særlige Klageret **·** Vestre Landsret **·** Østre Landsret **·** Byrettene **·** Sø- og Handelsretten **·** Tinglysningsretten | Danmarks flagg |

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi
 |
Dansk-angelsaksiske jarldømmer rundt år 1025. Northumbria er markert i gult.
**Jarl av Northumbria** var en tittel for et jarledømme i det dansk-angelsaksiske samfunnet på 1000-tallet, inkludert også den sene angelsaksiske og den tidlige normanniske perioden i England. Jarledømmet Northumbria var en etterfølger av jarledømmet Bamburgh (som da var underlagt en ealdorman før denne tittelen ble erstattet med det norrøne jarl, nyengelske *earl*).

På 600-tallet da de angelsaksiske kongerikene Bernicia og Deira ble forent i kongeriket Northumbria, men dette ble ødelagt av norrøne vikinger i 867. Sørlige Northumbria, det tidligere Deira, ble det norrøne kongeriket York (Jorvik), mens de angelsaksiske jarlene styrte det tidligere nordlige kongeriket Bernicia fra deres base i Bamburgh. Den nordlige delen av Bernicia gikk tapt til skottene, antagelig på slutten av 900-tallet. I 1006 var Uhtred den modige jarl av Bamburgh, og kong Æthelred II av England utnevnte ham også til jarl av York, således forente de områdene av Northumbria som fortsatt var under angelsaksisk kontroll til et enkelt jarledømme. Uhtred ble myrdet i 1016, og Knut den mektige utnevnte da norske Eirik Håkonsson til jarl av Northumbria ved York, men Uhtreds slekt holdt kontrollen over Bernicia fram til 1041 da jarledømmet igjen ble forent. En etterkommer av Uhtred, Gospatric, ble utnevnt til jarl av normanniske Vilhelm erobreren i 1067, men forviste ham allerede i 1072. Gospatric ble deretter gitt land i Skottland, og hans etterkommere ble jarlene av Dunbar. Jarledømmet Northumbria ble brutt opp i tidlig normannisk tid og fordelt som jarledømmene York og Northumberland, og hvor store landområder ble gitt til fyrstebiskopen av Durham. For sistnevnte hadde biskopen tittelen «fyrstebiskop», med unntak av den første, William Walcher, som hadde tittelen «jarlebiskop».

Liste over jarlene
------------------

Jarlene var:

* Osulf I (954-963), jarl av Bernicia fra 930
* Waltheof I (963-995)
* Uchtred den modige (995-1016)
* Eirik Håkonsson (Eirik av Hlathir) (1016–1031)
* Siward (1031–1055), uten underordnete i Bernicia fra 1041
* Toste Godwinson (1055–1065)
* Morcar (1065–1066)
* Copsi (1067)
* Osulf II (1067)
* Cospatric (1067–1068)
* Robert Comine (1068–1069)
* Cospatric (1069–1072), igjen

Ubesatt under massakrene i Nord-England inntil...

* Waltheof II (1072–1075)
* William Walcher (1075–1080), også fyrstebispedømmet Durham
* Aubrey de Coucy (1080), kanskje formelt inntil 1086
* Robert de Mowbray (1086–1095)
* Henry av Skottland (1139–1152)
* Vilhelm av Skottland (1152–1157)

Referanser
----------

1. ↑   «earl (n.)», *Online Etymology Dictionary*
2. ↑   «Scandinavian Kingdom of York / Jorvik», *The History Files*
3. ↑  Aird, William M (2004). «Gospatric, earl of Northumbria (d. 1073x5), magnate»Betalt abonnement kreves. *Oxford Dictionary of National Biography* **(engelsk)**. doi:10.1093/ref:odnb/11110.

Se også
-------

* Liste over kongene av Jorvik
* Liste over konger av Northumbria
* Liste over jarler av York
* Liste over jarler av Northumberland
**Floyd «Dipper Boy» Council** (født 2. september 1911 i Chapel Hill, Nord-Carolina, død 9. mai 1976 i Sanford, Nord-Carolina) var en amerikansk blues-gitarist, mandolinspiller og sanger.

Liv og virke
------------

### Karriere

Council ble oppdaget i 1937 mens han opptrådte som gatemusikant i hjembyen. I 1930-årene gjorde han innspillinger som soloartist og som gitarist sammen med Blind Boy Fuller. Han ble i blant oppført under alternative navn, som *Blind Boy Fuller’s buddy* («Blind Boy Fullers kompis»), «Dipper Boy Council» og «The Devil’s Daddy-in-Law» («djevelens svigerfar»).

Det finne ingen album med utelukkende Councils låter, men CD-en *Carolina Blues* inneholder seks spor som er spilt inn av Coucil: «I’m Grievin’ and I’m Worryin'», «I Don’t Want No Hungry Woman», «Lookin’ For My Baby», «I’m Broke and I Ain’t Got a Dime», «Runaway Man Blues» og «Working Man Blues».

Ifølge et intervju Council gjorde i 1969 spilte han inn 27 låter i sin karriere, på sju av dem akkompagnerte han Blind Boy Fuller.

### Pink Floyd

Syd Barrett skapte bandnavnet Pink Floyd av fornavnene til Pink Anderson og Floyd Council, etter å ha lest om dem i albumnotatene til en LP med musikk av Blind Boy Fuller. Teksten, som var skrevet av den engelske blueshistorikeren Paul Oliver, lød: *«Curley Weaver and Fred McMullen, (…) Pink Anderson or Floyd Council – these were a few amongst the many blues singers that were to be heard in the rolling hills of the Piedmont, or meandering with the streams through the wooded valleys.»*

Referanser
----------

1. 1 2   Find a Grave, Find a Grave 14625991, besøkt 9. oktober 2017[Hentet fra Wikidata]
2. ↑  «Floyd «Dipper Boy» Council», allmusic.com
3. 1 2 3  «Floyd Council» Arkivert 15. februar 2016 hos Wayback Machine. aintnothinbut.com
4. ↑  «Pink Anderson», allmusic.com

Eksterne lenker
---------------

* (en) Floyd Council på Discogs Rediger på Wikidata

* (en) Floyd Council på MusicBrainz Rediger på Wikidata

* (en) Floyd Council på Songkick Rediger på Wikidata

* (en) Floyd Council på Genius — sangtekster Rediger på Wikidata

* (en) Floyd Council på AllMusic Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** MusicBrainz **·** Discogs **·** AllMusic
 |
Hysterese mellom tannhjul.
**Dødgang**, **slark** eller **hysterese**, betegner den relative bevegelsesfriheten mellom to objekter som er løst koblet til hverandre. Dødgang er et vanlig, ofte uønsket, fenomen innen mekanikk — mekaniske koblinger kan ikke lages perfekte, og slitasje øker dødgangen ytterligere.

Som et nødvendig onde, kan dødgang også bygges inn i maskiner og maskinelementer der man kan vente store temperaturforskjeller i løpet av maskinens bruk, f.eks. ved start inne i varmen og bruk umiddelbart etterpå i streng kulde.

Dødgang er opphav til skranglig (for eksempel lagerbank), energitap (for eksempel ved ferromagnetisk hysterese i elmotorer), og ustabilitet i reguleringssystemer (for eksempel gjør dødgang i styresystem det vanskeligere å holde stø kurs).

Hysterese er det mer generelle matematiske begrepet, som går ut på at en sammenheng ikke kan representeres som en funksjon (med én returverdi), men at det for hver inngangsverdi fins en modell for mulige utgangsverdier, for eksempel et intervall, en elastisitetsmodell, eller en treghetsmodell. Ordet dødgang brukes mest om det første, nemlig intervall-modellen.
En serie av koblinger med hysterese (for eksempel styresystemet på en bil) kan representeres som en kjede av hysteresemodeller — funksjoner av funksjoner (bare at de ikke er rene funksjoner). Hvis det ikke er ulineariteter i noen av koblingene, kan man finne den totale hysteresen ved å velge en vilkårlig inngangsverdi og propagere denne gjennom alle hysteresemodellene to ganger, henholdsvis ved å løse for maks- og minimumsverdi; den totale hysteresen blir da differansen mellom resulterende maks- og minimumsverdi.

Se også
-------

* Tilbakeslag

|  |  |
| --- | --- |
| Oppslagsverk/autoritetsdata | Store norske leksikon
 |
**Eddy Wata** er en nigeriansk danceartist. Han var født av en nigeriansk mor og jamaikansk far og begynte å spille batteridrevet keyboard i en veldig ung alder. Da han fylte 18 bestemte han seg for å flytte til Jamaica for fire år, hvor han møtte artister som påvirket hans følelser til reggae. Etter hjemreisen til Nigeria, dannet han et band, og ble fulgt opp av tallrike fjernsynsopptredener. I 2001 bestemte han seg for å reise til Europa, til Nederland. I Nederland ble han kjent med produsenten Lino Lang. Etter en livekonsert, tok produsenten ham med videre til Italia. Der møtte han adskillige DJ-er. Høsten 2003 ble Eddy Wata en artist etter råd fra sin produsent, og han oppnådde stor suksess med sangen «Jam» samme året. Han samarbeidet med den italienske DJ-en Gabry Ponte i sangen «A Silvia», som Eddy Wata forsynte med reggae og engelske vokaler.

Singler
-------

* *Jam* (2003) – Nådde nummer 16 på den franske Topp 40-listen.
* *In Your Mind* (2004) – Nådde nummer 4 på den franske Topp 40-listen.
* *La Bomba* (2005) – Nådde nummer 10 på den finske Topp 100-listen.
* *What a Boy* (2006)
* *I Love My People* (2008) – Toppet den rumenske Topp 100-listen.
* *The Light* (2008)
* *My Dream* (2009)
* *I Like The Way* (2009)

Se også
-------

* Eurodance
* Italodance

Eksterne lenker
---------------

* (en) Eddy Wata på Discogs Rediger på Wikidata

* (en) Eddy Wata på MusicBrainz Rediger på Wikidata

* (en) Eddy Wata på SoundCloud Rediger på Wikidata

* (en) Eddy Wata på Songkick Rediger på Wikidata

  


|  |  |
| --- | --- |
| Oppslagsverk/autoritetsdata | MusicBrainz **·** Discogs
 |
**Svein Ystenes** (født 22. mai 1953) er en norsk tidligere fotballspiller og -leder. Ystenes var målvakt.

Ystenes startet karrieren i Stålkameratene i hjembyen Mo i Rana. Vinteren 1973 gikk han i forbindelse med at han avtjente militærtjeneste på Andenes til Bodø/Glimt hvor han ble én sesong. 1974-1978 sto han igjen i mål for Stålkameratene, før han vinteren 1979 gikk over til byrivalen Mo Idrettslag. Foran 1983-sesongen forlot Ystenes så igjen hjembyen, denne gangen for å spille for Mjøndalen IF, hvor det ble med den ene sesongen, da det i november samme år ble klart at han neste år skulle være sisteskanse for Kongsvinger IL.

I Kongsvinger ble Ystenes i første omgang i fem sesonger, til han etter 1988-sesongen varslet at han ville legge opp. Våren 1990 gjorde Ysenes så et lite comeback for KILs andrelag i 4. divisjon, før han i juni ble plukket opp av Lillestrøm Sportsklubb som vikar for en skadd Frode Grodås, og dermed var tilbake på øverste nivå i norsk fotball. Det ble med den ene høsten i LSK på en fire måneders utlånsavtale, og han gikk etter dette over til en rolle som keepertrener i Kongsvinger.

Høsten 1993 fikk Ystenes et siste innhopp for KIL i siste serierunde, mot Bodø/Glimt, og kom dermed opp i 100 kamper for klubben. Etter dette fortsatte Ystenes som keepertrener i KIL i en årrekke, kombinert med «sivil» jobb i Sparebanken Hedmark.

Rundt 2004 ble Ystenes leder i KILs sportslige utvalg, en rolle han hadde til sommeren 2006. Han har senere også innehatt en rekke andre formelle og uformelle, sportslige og administrative roller i klubben.

Referanser
----------

1. ↑   transfermarkt.com, Transfermarkt spiller-ID 180540, besøkt 9. oktober 2017[Hentet fra Wikidata]
2. ↑  Arne Thoresen (2. juli 1990). «For tregt». *Dagbladet*. s. 27. «Første trening etter hvilen er 9. juli. Da er også keeper Svein Ystenes (37) på plass på Åråsen. Han er utlånt fra Kongsvinger for fire måneder, og har 12 dagers overgangstid.»

Eksterne lenker
---------------

* (en) Svein Ystenes – Transfermarkt Rediger på Wikidata

* (en) Svein Ystenes – WorldFootball.net Rediger på Wikidata

* (no) Svein Ystenes – Norges Fotballforbund Rediger på Wikidata

* (en) Svein Ystenes – FBref Rediger på Wikidata
**Abu Mena** er en tidligere by, et klosteranlegg og et tidligere pilegrimsenter i guvernementet Al-Iskandariyah i Egypt, 45 km sørvest for Alexandria. Stedet ble verdensarvminne i 1979.

Byen ble anlagt på stedet der martyren St Mena døde i 296. Byen er en av de eldste kristne byene i Egypt, og eksisterte mellom 300- og 600-tallet. De første utgravningene foregikk 1905-07, og de siste ble avsluttet i 1998. Byen inneholder ruiner etter en kirke, et dåpskapell, basilikaer, vanlige hus, gateløp, kloster og verksteder. 

På grunn av oppdemming har vannstanden steget i området, og Abu Mena har siden 2001 stått på listen over truede verdensarvsteder.

Eksterne lenker
---------------

* stmina-monastery.org
* world-heritage-tour.org: *360o panoramabilder*

| * v
* d
* r
Verdensarvsteder i Egypt (liste) |
| --- |
|  | Abu Mena **·** Det islamske Kairo **·** Katarina-klosteret **·** Memfis **·** Nubiske monumenter fra Abu Simbel til Philae **·** Teben / Kongenes dal **·** Wadi Al-Hitan | Egypts flagg |

|  |  |
| --- | --- |
| Oppslagsverk/autoritetsdata | Encyclopædia Universalis **·** VIAF **·** GND **·** LCCN
 |
Et glass folköl.
**Folköl** er en svensk betegnelse på øl med et alkoholinnhold mellom 2,25 og 3,5 volumprosent. I Sverige er dette tillatt solgt i vanlige butikker til personer som har fylt 18 år. Folkölet ble introdusert i 1977 da det såkalte mellanölet ikke lenger ble tillatt solgt i dagligvarebutikker.

Folköl med en alkoholprosent på maksimum 2,8 % er fritatt for alkoholskatt. Dette ble innført da den progressive alkoholskatten ble erstattet med en lineær skattesats 1. januar 1997, noe som gjorde øl med alkoholprosent 3,5 merkbart dyrere. Øl som inneholder maksimalt 3,5 % alkohol regnes som næringsmiddel og skattlegges med 12 % merverdiavgift, mens det på sterkere øl er full mva, 25 %.

En rekke utenlandske ølsorter spesialproduseres for det svenske markedet med et alkoholinnhold på 3,5 %.

Folkölets offisielle betegnelse har vært *klass II*. I alkoholloven benevnes det kort og godt *öl*, i motsetning til maltdrikker over 3,5 % som benevnes *starköl* (sterkøl).

Referanser
----------

1. ↑  Skatteverket
2. ↑  Alkohollag (SFS 1994:1738) (lagen.nu Arkivert 5. mars 2016 hos Wayback Machine.)
| Й |
| --- |
|  |
| Det kyrilliske alfabetet |
| А | Б | В | Г | Ґ | Д | Ђ |
| Ѓ | Е | Ё | Є | Ж | Ѕ | З |
| И | І | Ї | Й | Ј | К | Л |
| Љ | М | Н | Њ | О | П | Р |
| С | Т | Ћ | Ќ | У | Ў | Ф |
| Х | Ц | Ч | Џ | Ш | Щ | Ъ |
| Ы | Ь | Э | Ю | Я |
| Ikke-slaviske kyrilliske bokstäver |
| Ӏ | Ә | Ғ | Ҙ | Ҡ | Қ | Ң |
| Ө | Ү | Ұ | Һ |   |   |   |
| Arkaiske bokstaver |
| Ҁ | Ѹ | Ѡ | Ѿ | Ѻ | Ѣ | Ꙗ |
| Ѥ | Ѧ | Ѫ | Ѩ | Ѭ | Ѯ | Ѱ |
| Ѳ | Ѵ | Ѷ |   |   |   |   |

**Й** (minuskel: **й**) er en bokstav i det kyrilliske alfabetet som består av den kyrilliske bokstaven И og en breve.

Й er den ellevte bokstaven i det russiske alfabetet, og på russisk blir den kalt И краткое (*I kratkoje* eller "kort I").

Det er den tiende bokstaven i det bulgarske alfabetet og blir kalt И кратко (*I kratko* eller "kort I") på bulgarsk. Det er den fjortende bokstaven i det ukrainske alfabetet og på ukrainsk blir den kalt Йот, (*Jot*) eller Ий (*Ij*). Det er også den ellevte bokstaven i det belarusiske alfabetet, men bokstaven И brukes ikke i belarusisk.

I serbisk og makedonsk, representerer bokstaven Ј den samme lyden.

HTML-kodene er `&#1049;` eller `&#x419;` for stor bokstav, og `&#1081;` eller `&#x439;` for liten bosktav.
Dr. **James Timothy Possible** er en fiktiv figur fra den animerte Disney-serien *Kim Possible*.

Om James Timothy Possible
-------------------------

Kims far er rakettingeniør. Han er en typisk 1950-tallsprofessor, litt sløv og åndsfraværende. I likhet med Kim liker han å benytte navnet sitt i mottoet: «Alt er mulig for en Possible» (Anything's possible for a Possible). Han kan riktignok bli i overkant arrogant når det gjelder mottoet. Dr. Possible var også engang Drew Lipskys venn, riktignok før Drew ble til Doktor Drakken.

James virker ikke spesielt bekymret over at datteren daglig utsetter seg selv for livsfare, så lenge hun ikke er ute med en gutt, som er hans store besettelse. Han har dog ingen betenkeligheter med at Kim tilbringer så mye tid sammen med Ron, siden det ikke var noe romantikk involvert der. (Selv om han en gang reagerer på at Ron er med på nesten hver eneste familiemiddag.)

Denne dynamikken forblir uforandret, også i sesong fire, siden skaperne McCorkle og Schooley offisielt har uttalt at Kims far forblir «ubekymret rundt Kim og Rons forhold». Det kan være fordi James har kjent Ron siden Kims førskoledager, og dermed anser ham for å være den eneste gutten han kan stole såpass på at han kan overlate Kim til ham.

James Possibles yrke er et ordspill på frasen «Det er ikke rakettforskning!». I episoden «Team Impossible» prøvde han å skaffe hjelp til selvangivelsen, og sa «Jeg er ikke rakettdesigner! Jeg mener, det er jeg faktisk...»

Originalstemmen tilhører Gary Cole, mens Erland Bakker står for den norske stemmen.

Fullt navn
----------

James er den fjerde rollefiguren i serien hvis fulle navn har blitt avslørt (Kimberly Ann Possible var den første, Dr. Vivian Frances Porter var den andre og Drew Theodore P. Lipsky den tredje). En spøk over at navnet hans forble ukjent gjennom hele serien ble gjort i episoden «Team Impossible». Hans fulle navn, James Timothy Possible, ble avslørt i *Kim Possible – Så dramatisk*. Et hint om Dr. Possibles fulle navn har eksistert fra begynnelsen av serien, som navn på Kims lillebrødre, «tverdene» Jim og Tim. En kortform av navnet blir «Jim Tim Possible». Overraskende nok forblir navnet til hans kone ukjent.

Referanser
----------

1. ↑   Kim Possible Movie: So the Drama, gjelder del rulletekst[Hentet fra Wikidata]

| * v
* d
* r
*Kim Possible* |
| --- |
| Team Possible | Kim Possible **·** Ron Stoppable **·** Rufus **·** Wade **·** Øvrige allierte i Kim Possible |
| Skurker | Dr. Drakken **·** Shego **·** Monkey Fist **·** Duff Killigan **·** Seniorene **·** Dementor **·** DNAmy **·** Bebes **·** Gill **·** Motor Ed **·** Camille Leon **·** Øvrige skurker i Kim Possible |
| Familie | James Possible **·** Ann Possible **·** Jim og Tim **·** Stoppablefamilien **·** Andre familiemedlemmer |
| Andre | Bonnie Rockwaller **·** Steve Barkin **·** Monique **·** Bobo **·** Øvrige figurer |
| Steder | Middleton **·** Club Banana **·** Smarty Mart **·** Camp Wannaweep **·** Bueno Nacho |
| Episoder og filmer | Liste over episoder **·** *Kim Possible – I tide og utide* **·** *Kim Possible – Så dramatisk* |
**Liran Liany** (hebraisk: לירן ליאני, født 24. mai 1977) er en israelsk fotballdommer som til daglig dømmer i Israels øverste divisjon Ligat ha'Al. I tillegg har han dømt flere internasjonale kamper både i regi av FIFA og UEFA.

Liany begynte å dømme fotball på profesjonelt nivå (Ligat ha'Al) i 2006 og ble utnevnt til FIFA-dommer i 2010. Han dømte flere kamper i UEFAs kvalifiseringspill til VM i fotball 2014. For UEFA har han også vært hoveddommer for flere EM-kvalifiseringer på ulike aldersbestemte nivåer. I tillegg har han vært hoveddommer i UEFA Europa League 2011/12, UEFA Europa League 2012/13 og UEFA Europa League 2013/14.

Referanser
----------

1. ↑  FIFA.com – Israel, Football Officials - Referees Arkivert 12. januar 2015 hos Wayback Machine. (Besøkt 14. august 2014)
2. ↑  Worldfootball.net – Liran Liany » WC Qualifiers Europe 2012/2013 (Besøkt 14. august 2014)
3. ↑  Worldfootball.net – Liran Liany » Matches as referee (Besøkt 14. august 2014)

Eksterne lenker
---------------

* Dommerprofil hos Worldreferee.com Arkivert 5. oktober 2015 hos Wayback Machine.
* Dommerprofil hos Soccerway.com
**Siw Wikan** (født 3. oktober 1968 i Tromsø) er en norsk politiker (H) som fra 2019 er varaordfører i Bærum. 

Hun ble i 2007 valgt inn i Bærum kommunestyre og valgt til varaordfører fra 23. oktober 2019. Hun har hatt flere politiske lederverv på ulike områder innen helse og omsorg, eierstyring, og administrasjon.

Kommunale verv
--------------

### Bærum kommune

* 2019–: varaordfører
* 2011–: formannskapsrepresentant
* 2007–: kommunestyrerepresentant
* 2015–2019: leder for Eierutvalget
* 2015–2019: fraksjonsleder for hovedutvalg Bistand og omsorg
* 2011–2015: leder for hovedutvalg Bistand og omsorg
* 2007–2011: nestleder for Eiendom og eierstyring

Wikan har dessuten styreerfaring og erfaring fra eierstyring av kommunale- og fylkeskommunale selskaper.

Verv i Høyre
------------

* 2020: leder av nominasjonskomiteen for Akershus Stortingsvalgdistrikt
* 2016–2021: leder for Bærum Høyre
* 2003–: ulike verv i Bærum Høyre

Utdanning og yrkeskarriere
--------------------------

Siw Wikan er utdannet økonom og har en executive mastergrad innen ledelse fra BI. Masteroppgaven omhandlet sammenhenger mellom personlighet og lederatferd

Hun har arbeidet i både norske og utenlandske selskaper, også som leder.

Referanser
----------

1. 1 2   www.baerum.kommune.no, besøkt 18. november 2020[Hentet fra Wikidata]

Eksterne lenker
---------------

*
Mästerskräddare Agne Wideheim Malmö/Sverige 1918-2007. 
En **skredder** er en håndverker som designer og produserer klær og kostymer. Faget har røtter tilbake til 1200-tallet. Tidligere var det mulig å ta norsk fagbrev både som herreskredder og som dameskredder, men i 1997 ble muligheten til å ta fagbrev som dameskredder avviklet.[] Per 2019 er det fortsatt mulig å ta fagbrev som herreskredder.

Skreddere arbeider på for eksempel skredderverksted, fabrikk eller egen virksomhet. Ofte jobber de på oppdrag fra kunder.

I Norge per 2019 er utdannelsen til dette yrket en del av det videregående utdanningsprogrammet Design og håndverk. Du må gå to år på skole og to år i lære ute i bedrift. Første skoleåret kalles «Vg1 Design og håndverk» og andre skoleåret kalles «Vg2 Design og tekstil».

Herreskredderfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.

Referanser
----------

1. 1 2 3  «Vg2 Design og tekstil». *utdanning.no*. Besøkt 19. mars 2019.
2. ↑  Utdanningsdirektoratets informasjon om ordningen Arkivert 10. juni 2016 hos Wayback Machine.

Eksterne lenker
---------------

* Utdanning.no sin yrkesbeskrivelse av herreskredder
* Design og håndverk – Herreskredder

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** LCCN **·** LCCN **·** BNF **·** BNF (data) **·** NDL **·** NKC **·** NKC
 |
**Jan Aas** (født 14. januar 1944 i Fredrikstad, død 30. mai 2016 samme sted) var en norsk fotballspiller som spilte mesteparten av karrieren i Fredrikstad FK, men blomstret mest som spiller i Sarpsborg Fotballklubb. Han spilte tre A-landskamper for Norge. Hans primære posisjon på banen var venstreving.

Aas debuterte for Fredrikstads førstelag som 17-åring i 1961, og spilte seks seriekamper da FFK ble seriemester sesongen 1960/61. I oktober samme år var han med på å vinne cupfinalen, hvor FFK vant hele 7-0 over Haugar. Han vant et nytt cupmesterskap i 1966. I august 1962 debuterte han på landslaget, i en treningskamp mot Finland.

I 1969 forlot Aas FFK til fordel for den svenske andredivisjonsklubben Bengtsfors IF. Han kom hjem til Norge i 1971, og signerte for FFKs erkerival Sarpsborg FK, hvor han i 1972 fikk sine to siste kamper i landslagstrøya, mer enn ti år etter debuten. I 1974 dro Aas tilbake til Fredrikstad etter det som var klubbens første nedrykk i historien, og Aas var med på å spille FFK tilbake til øverste nivå på første forsøk.

Jan Aas la opp som spiller i 1978. Han spilte til sammen 203 kamper i norsk toppdivisjon for Fredrikstad (170 kamper) og Sarpsborg (33 kamper), og scoret 37 mål. Han ble senere trener for Fredrikstad i 1984, men ble sparket midtveis i sesongen etter svake resultater. Aas døde i 2016 etter en tids sykdom, 72 år gammel.

Referanser
----------

1. ↑   transfermarkt.com, Transfermarkt spiller-ID 306084, oppført som Jan Aas †[Hentet fra Wikidata]
2. 1 2 3 4 5 6  Jan Aas (profil), *ffksupporter.net*
3. 1 2  Jan Aas (landslagsstatistikk), *eu-football.info*
4. ↑  FFK-vingen Jan Aas er død, *Fredriksstad Blad* (2. juni 2016). Besøkt 24. august 2016.

Eksterne lenker
---------------

* (en) Jan Aas – Transfermarkt Rediger på Wikidata

* (en) Jan Aas – WorldFootball.net Rediger på Wikidata

* (en) Jan Aas – EU-Football.info Rediger på Wikidata

* (no) Jan Aas – Norges Fotballforbund Rediger på Wikidata